قرآن میں تضاد
میں نے آپ کے سوالات کا مختصر جواب لکھا تھا مگر معلوم نہیں کیوں یہاں پوسٹ نہ ہوسکا۔ دوبارہ عرض کر دیتا ہوں۔ رسولوں کے غلبے کا مطلب خدا اور رسول کا غلبہ ہے نہ صرف رسول کا۔ آیت میں یہی بتایا گیا ہے۔ منکرین کی مغلوبیت اور تباہی ہی کو اللہ اور رسول کا غلبہ کہا گیا ہے۔ یہ غلبہ ہی ہے اگرچہ ہم اس سے زیادہ کچھ چاہیں تو وہ ہماری تمنا یا گمان ہے۔ یہ تاثر درست نہیں کہ مسیح علیہ السلام کے بعد لمبا عرصہ ان کے منکرین کو کچھ نہیں کہا گیا۔ مسیح علیہ السلام کے فورا بعد ہی رومیوں کے ساتھ یہود کے تعلقات اس قدر بگڑ گئے کہ بغاوتیں ہوتی رہیں اور رومی انھیں ذلیل کرتے اور مارتے رہے اسی کا آخری نتیجہ 70 عیسوی میں ٹائیٹس کے حملے کی صورت میں نکلا۔ ہر قوم کے مستحق عذاب ہونے میں کے بعد مہلت کا کچھ عرصہ آتا ہی ہے۔ رسول کے پیروکاروں کو خدا کے عذاب سے نجات دی جاتی ہے۔ تاکہ وہ جزا و سزا کے اس معاملے میں ممتاز نظر آئیں۔ اس کے بعد ان کے ساتھ کیا ہوا یہ الگ معاملہ ہے۔
غامدی صاحب نے اپنی کتاب میزان میں لکھا ہے کہ اِس کے ساتھ پیغمبر کو بھی بشارت دی جاتی ہے کہ نصرت خداوندی کے ظہور کا وقت آ پہنچا ۔وہ اور اُس کے ساتھی اب نجات پائیں گے اور خدا کی جس زمین پر وہ کمزور اور بے بس تھے ، وہاں اُنھیں سرفرازی حاصل ہو جائے گی اس کے بعد آیت لکھتے ہیں اور پھر اس کے بعد فرماتے ہیں قرآن میں وضاحت ہے کہ خدا کی نصرت کا یہ ظہور پیغمبر کی آنکھوں کے سامنے بھی ہو سکتا ہے اور اُس کے دنیا سے رخصت ہو جانے کے بعد بھی د دونوں عبارتوں سے یہ نتیجہ نکلتا ہے کہ نصرت خداوندی سے مراد یہ ہے کہ جس زمین پر اہل ایمان مغلوب تھے انہیں وہاں سرفرازی نصیب ہو گئی ہے قطع نظر اس سے کہ پیغمبر زندہ ہوں یا نہ ہوں گو کہ اس کا نام ہی دنیاوی غلبہ ہے لیکن حضرت مسیح علیہ السلام کی بار جس زمین پر اہل ایمان مغلوب تھے انہیں وہاں کوئی سرفرازی نصیب نہیں ہوتی اور جزا و سزا کے معاملہ میں ممتازیت نظر آنا دور کی بات وہ بھی عذاب کے برابر کے شکار بنتے ہیں